Foto: Index, Facebook

MLADIĆU koji je preko Facebooka, navodno, prijetio predsjedniku Vlade Andreju Plenkoviću određeno je 15 dana istražnog zatvora, doznaje Index.

Andreas Jurić je uhićen kada je prošloga tjedna došao u Hrvatsku iz Austrije, gdje živi, zbog prijetnji koje je još u travnju poslao premijeru.

"Ne očekuje se produljenje istražnog zatvora, nego da će državni odvjetnik u tih 15 dana obaviti sve dokazne radnje te odlučiti o kaznenoj prijavi", obavijestila nas je Iva Kero iz zagrebačkog Županijskog suda.

Tekst se nastavlja ispod oglasa

Mladiću je istražni zatvor određen zbog opasnosti od ponavljanja kaznenog djela.

Zbog prijetnje premijeru može biti osuđen na čak pet godina zatvora, a uhićen je jer su sigurnosne službe njegovu prijetnju ocijenile izuzetno ozbiljnom.

O sadržaju prijetnji nisu obavijestili javnost.